MARTFŰ VÁROS ÖNKORMÁNYZATA
KÉPVISELŐ-TESÜLETÉNEK

…/2013. ( XI….) 

önkormányzati rendelete 

Martfű ifjú tehetségeinek támogatásáról szóló 20/2013. (VII.19.) önkormányzati rendeletének módosításáról


Martfű Város Önkormányzatának Képviselő-testülete feladatkörében Magyarország Alaptörvénye 32. cikk (2) bekezdésében meghatározott feladatkörében eljárva Martfű Város Önkormányzata Képviselő-testületének a Martfű ifjú tehetségeinek támogatásáról szóló 20/2013. (VII.19.) rendeletét az alábbiak szerint módosítja:

1. § Martfű Város Önkormányzata Képviselő-testületének a Martfű ifjú tehetségeinek
támogatásáról szóló 20/2013. (VII.19.) rendelet (továbbiakban: Rendelet) 2. §-ában a „Griff 
ösztöndíj” szövegrész „ Griff Ösztöndíj” szövegrészre módosul. 

2. § A Rendelet 3. §-a következő (3) bekezdéssel egészül ki: 

(3) A „Griff Ösztöndíj” támogatás éves keretösszegét a képviselő-testület a költségvetési rendeletben határozza meg.

3. § A Rendelet 4. §-ának (1) bekezdése  „ a további  eredményesség érdekében” 
szövegrész után a ”- a sport tevékenység kivételével –„ szövegrésszel egészül ki.

4. § A Rendelet 4. §-ának  (5) bekezdése  a következők szerint módosul:
A támogatás időtartama: a kérelem elbírálásától számított 10 hónap.

5. § A Rendelet 5. §-a helyébe a következő rendelkezés lép:

5 § .  (1)  A támogatás iránti kérelmeket Martfű Város Önkormányzatának Oktatási, Művelődési, Sport, Civil és Egyházi Kapcsolatok Bizottsága a kérelem benyújtását követő naptól számított 30 napon belül, rangsort felállítva véleményezi és döntésre a Képviselő-testület elé terjeszti.

         (2) A Képviselő-testület a támogatás iránti kérelem véleményezését követő első 
                   testületi ülésen a költségvetésben rendelkezésre álló keretösszeg, 
                   valamint a rangsor figyelembevételével dönt a támogatásról. 

6. § A Rendelet 7. §-a helyébe a következő rendelkezés lép:
A támogatást a kérelem elbírálását követő hónaptól kezdve, havonta, minden hónap 5 napjáig utalja a Martfűi Polgármesteri Hivatal Pénzügyi és Adóügyi Irodája a jogosult számlájára.

7. § E rendelet kihirdetését követő napon lép hatályba, és hatályba lépését követő napon hatályát veszti.

